24. 3. 2020., UTORAK

**HRVATSKI JEZIK**

***Danas učimo pisati tiskano slovo Đ đ.***

Otvorite početnicu na str. 114. Uz početnicu koristite i e-udžbenik. Pogledajte crteže, izgovorite riječi koje crteži prikazuju. Odredite u zadacima gdje se nalazi glas Đ. Pročitajte riječi na dnu stranice. Zatim pogledajte snimku u e-udžbeniku-kako se piše veliko i malo tiskano slovo Đ đ… ispunite red slova na str. 115., prepišite rečenice i pročitajte rečenice o djevojčici Đurđi.

Poznajete li učiteljicu Đurđu? ☺

To je vaša televizijska učiteljica ovih dana. ☺

U pisanku A napišite red velikog i red malog tiskanog slova Đ đ.

*U radnoj bilježnici na str. 60. dopunite, riješite zadatke od 1. do 4.*

*\*Ne treba rješavati str. 61.*

*Za kraj: pročitajte zanimljivu priču o mađioničaru Đuri na str. 115.*

***Poticati samostalnost u čitanju, pisanju, odgovaranju na pitanja!***

**LIKOVNA KULTURA**

U crtančicu u prostor za crtanje drvenim bojicama nacrtajte svoju televizijsku učiteljicu Đurđu, a u prostor za pisanje napišite njeno ime velikim tiskanim slovima.

**MATEMATIKA**

**Danas ponavljamo o znamenkama.**

Ponovimo:

Znamenkama zapisujemo brojeve. Broj koji je zapisan jednom znamenkom zove se JEDNOZNAMENKASTI BROJ (izgovori glasno), a broj koji je zapisan pomoću dvije znamenke zovemo DVOZNAMENKASTI BROJ (izgovori glasno)

JEDNOZNAMENKASTI BROJEVI SU: 0, 1, 2, 3, 4, 5, 6, 7, 8 i 9.

DVOZNAMENKASTI BROJEVI SU: 10, 11, 12, 13, 14, 15, 16, 17, 18, 19 i 20.

Složi pomoću svojih žetonića brojeve 12, 16 i 19.

**Igraj se (sa roditeljima ili braćom, djedom ili bakom)**:

**Matematičke zagonetke**:

Ja sam najmanji dvoznamenkasti broj. Ja sam broj…

Ja sam broj koji se nalazi neposredno iza broja 13. Ja sam broj…

Ja sam broj koji ima jednu deseticu i 5 jedinica. Ja sam broj…

U bilježnicu zapiši:

VJEŽBA

ZNAMENKE KOJIMA ZAPISUJEMO BROJEVE SU: 0, 1, 2, 3, 4, 5, 6, 7, 8, 9.

1 D 4 J = 14

1 D 6 J =

1 D 0 J=

1 D 1 J =

2 D 0 J=

*Do četvrtka vježbaj kroz rješavanje zadataka u udžbeniku na str. 44. i 45.*

**SAMOPROCJENA –** procijeni sam/sama svoje znanje.

  

**Super mi ide.** **Razumijem gradivo,ali Ne razumijem baš.**

**Rješavam zadatke bez greške. trebam još malo vježbati. Dosta griješim. Trebam**

**još puno vježbati.**

**PRIRODA I DRUŠTVO**

Iako bi nam danas odgovarala tema o zimi, nastavljamo sa učenjem o proljeću:

**Proljeće-utjecaj na život ljudi**

Otvori udžbenik na str. 48. i 49. te e-udžbenik. Promatraj crteže. Čitaj. *Kakvo bi sada trebalo biti vrijeme? Kako se odijevamo u proljeće? Što rade ljudi u proljeće? Smijemo li brati proljetnice?*

Usmeno odgovori na pitanja na str. 49.

\**Ne treba još rješavati RB str. 25.*

U bilježnicu zapiši:

PROLJEĆE – UTJECAJ NA ŽIVOT

VRIJEME JE TOPLIJE.

LJUDI SE LAGANIJE ODIJEVAJU.

DJECA I ODRASLI SVE ČEŠĆE BORAVE U PRIRODI.

UREĐUJE SE OKOLIŠ.

**Budite zdravi i marljivi!**